АдыгиплI зэгъусэу зэрыдмылъагъужрэ куэд щIат
«Сибирь» (Новосибирск) — «Спартак-Налшык» (Налшык) — 0:0. Новосибирск. «Спартак» стадион. Бадзэуэгъуэм и 28-м. ЦIыху 5000 еплъащ.
Судьяхэр: Шпилев (Белгород), Степанов (Томск), Шаламберидзе (Мэзкуу).
«Сибирь»: Трунин, Самсонов, Головатенкэ, Выходил, Запрудских (Гладышев, 80), Беляев, Бркляч (Едунов, 66), Рыжков, Базанов (Маркосов, 62), Кубицки (Дудолев, 70), Житнев.
«Спартак-Налшык»: Цыган, Абазэ, Джудович, Суслов, Гарбуз, Коронов (Мэкъуауэ, 82). Чеботару, Руа (Сирадзе, 90). Аверьянов (Гуэщокъуэ, 33), Галин (Щэуей, 59), Медведев.
Дагъуэ къыхуащIащ Джудович, Сусловым, Абазэм, Беляевым.
«Спартак-Налшыкым» и гъуащхьэтетым топыр зыIэрегъэхьэ. «Спартак-Налшыкыр» Новосибирск кIуащ и гъуащхьэхъумэхэм ящыщу 3 къапэщыт зэIущIэм хэмытыфыну. Тимошиным, Засеевым, Овсиенкэ сымэ япIэкIэ IэмалыншагъэкIэ нэгъуэщIхэм дзыхь хуащIын хуей хъуащ. Япэ дыкъищу къыхэдгъэщынщи, ахэр я къалэнхэм фIы дыдэу пэлъэщащ — абы и щыхьэтщ хьэрхуэрэгъу лъэщым ди гъуэм топ къызэрыдимыгъэкIыфар. Псом хуэмыдэу гуапэщ Абазэ Руслан джэгукIэфI дыдэ къызэригъэлъэгъуар. Ар зэIущIэм и япэ дакъикъэм щегъэжьауэ джэгуащ икIи Къэбэрдей-Балъкъэрым къыщалъхуахэр «Спартак-Налшыкым» хэтыну яхуэмыфащэу, я къарурэ зэфIэкIкIэ пэмылъэщыну жызыIэхэм хуэфэщэн жэуап яритащ. А псалъэ дыдэхэр пхужыIэнущ Гуэщокъуэ Арсен, Мэкъуауэ Залым, Щэуей Алихъан сыми ятеухуауэ. Зэрагъэджэгуа зэманыр зэхуэмыдэми, ахэри екIуу «Сибирь»-м пэщIэтащ икIи иджыри зэ наIуэ къытщащIащ ди командэм и къэкIуэнур зэпхыпхъэр а щIалэхэр зэрыарар. Иджыри дапхуэдиз диIэ адэ-мыдэкIэ хэугуэшарэ ди республикэм и щIыхьыр яхъумэну я нэ къикIыу?!
Мыгъэрей зэхьэзэхуэм зэрыщIидзэжрэ и стадионым щригъэкIуэкIа зэIущIитIри зи текIуэныгъэкIэ иуха «Сибирь»-м а хабзэфIым пищэну щIэхъуэпсырт. Ахэр хуейт Мэзкуу и «Торпедо»-мрэ Саранск и «Мордовия»-мрэ я махуэр «Спартак-Налшыкми» къыхуагъэкIуэну. АрщхьэкIэ ди щIалэхэри очко бжыгъэм хуабжьу хуэныкъуэт икIи абыхэм Новосибирск щыхагъэхъуэну я мурадт.
Хэгъэрейхэр йобгъэрыкIуэ. Налшыкдэсхэм зэIущIэр жыджэру къыщIадзащ. Япэ дакъикъэхэм щегъэжьауэ абыхэм ебгъэрыкIуэныгъэр тегъэщIапIэ ящIащ. «Си- бирь»-р апхуэдэ щIэдзэкIэм Iэнкун ищIащ икIи ди щIалэхэм ар мызэ-мытIэу къагъэсэбэпыным зы мащIэщ иIэжар. АрщхьэкIэ бжыгъэр къыщыхузэIумыхым «Спартак-Налшыкыр» хуэмурэ сабырыжащ, и хьэрхуэрэгъум щыуагъэ IэщIэкIмэ къызэригъэсэбэпынум пэплъэу. Абы хэгъэрейхэм я гур къызэригъэгъуэтыжащ икIи езыхэр ебгъэрыкIуэныгъэхэм тригъэгушхуащ. Иджы ди гъуащхьэхъумэхэрат гугъу ехьыр. Ауэ ахэри тэмэму я къалэнхэм пэлъэщырт — къыпхуэщIэнтэкъым зэгъусэу апхуэдэу япэу джэгуу.
Загъэпсэхуу къихьэжа иужькIэ налшыкдэсхэм я ебгъэрыкIуэныгъэхэм пащащ. Иджы абыхэм я гуащIагъыр къызэщIэплъэ зэпытт. Псом хуэмыдэу жыджэрт Гуэщокъуэмрэ Медведевымрэ. Абыхэм ялъэкI къагъанэртэкъым я хьэрхуэрэгъухэм я гъуэм топ дагъэкIын папщIэ. АрщхьэкIэ бжыгъэр къызэIуха хъуртэкъым. Iуэхур щымыхъум, Щэуеймрэ Мэкъуауэмрэ джэгум къыхагъэхьащ. «Мис иджы топыр гъуэм докI», жыпIэу хэгъэрейхэм гузэвэгъуэр ятелът.
Ди жагъуэ зэрыхъунщи, бжыгъэр къызэIуха мыхъуауэ джэгур иухащ. Абы щыгъуэми, зыкъом щIауэ дымылъэгъуауэ адыгиплIым зэуэ (!) «Спартак-Налшыкым» и щIыхьыр яхъумащ — Тхьэм фIы къытхудигъакIуэ! Деплъынщ ар Iэмалыншагъэм къыхахарэ дяпэкIэ абы тетынрэ.
Мыгъэрей зэхьэзэхуэм и етхуанэ джэгугъуэм псори яфIэхьэлэмэту щыкIэлъыплъащ, мазитI и пэкIэ етIуанэ гупым щытекIуэу, япэ дивизионым къахыхьагъащIэ «Арсенал»-мрэ «Газовик»-мрэ я зэIущIэм. Ахэр Оренбург щызэхуэзащ турнир таблицэм зым бжыпэр щиIыгъыу, адрейр ещанэу щыщыту. Абы щыгъуэми туладэсхэр пэщIэдзэ джэгугъуиплIми щытекIуат.
Мы зэIущIэр хуабжьу удэзыхьэх хъуащ. КомандитIми къагъэлъэгъуащ лъабжьэ быдэ зэраIэр икIи пашэныгъэм щIэбэныну зэрыхьэзырыр. Джэгум и япэ сыхьэтым «Газовик»-р 2:0-у япэ щищат. Абы иужькIэщ хьэщIэхэм зыкъыщызэкъуахар. Ар кIасэ хъуным зы мащIэ дыдэщ иIэжар, туладэсхэм бжыгъэр зэхуэдэ щащIыжар 90-нэ дакъикъэр зэрыарар къэплъытэмэ. Абы иужьыжкIэ «Арсенал»-м текIуэныгъэри къыхуэхьынут, ауэ «Газовик»-р къригъэлащ гъуэм кIуэ топым къезыгъэгъэза я футболистым.
Удэзыхьэх хъуну щыгугъат Хабаровск щыIа зэIущIэри. АрщхьэкIэ абы ипэкIэ бжыгъэшхуэкIэ «Арсенал»-м хигъэщIа «СКА-Энергия»-м и къарухэр хузэщIэгъэуIуэжакъым икIи джэгугъуэ къэс пенальти еуэну Iэмал зрат «Мордовия»-м метр пщыкIузым и деж щыту дигъэкIа топ закъуэм текIуэныгъэр къыхуихьащ.
Ди гъунэгъу «Ангушт»-р и стадионым «Луч-Энергия»-м къыщыхигъэщIащ. «Алания»-м мы джэгугъуэм зыщигъэпсэхуащ.
Иджы фыщыдгъэгъуэзэнщ япэ дивизионым хэт командэхэм иужьу ирагъэкIуэкIа зэIущIэхэм къарикIуа бжыгъэхэм. Мис ахэр: «Енисей» (Красноярск) — «Динамо» (Санкт-Петербург) — 2:1, «СКА-Энергия» (Хабаровск) — «Мордовия» (Саранск) — 0:1, «Газовик» (Оренбург) — «Арсенал» (Тулэ) — 2:2, «Шинник» (Ярославль) — «Торпедо» (Мэзкуу) — 2:1, «Химик» (Дзержинск) — «Ротор» (Волгоград) — 1:0, «Уфа» (Уфа) — «Салют» (Белгород) — 1:0, «Ангушт» (Нэзрэн) — «Луч-Энергия» (Владивосток) — 0:2, «Нефтехимик» (Нижнекамск) — «Балтика» (Калининград) — 0:1.
ШыщхьэIум и 2-м япэ дивизионым щекIуэкIыну къыкIэлъыкIуэ джэгугъуэм «Спартак-Налшыкым» зыщегъэпсэху, абы щихьэрхуэрэгъуу щытын хуея Новокузнецк и «Металлург-Кузбасс»-р зэхьэзэхуэм зэрыхэкIыжам къыхэкIыу.
Жыласэ Заурбэч.
ГъэсакIуэхэм жаIэ
Шыпш Тимур, «Спартак-Налшыкым» и тренер нэхъыщхьэ: ФIыщIэ яхузощI
— МыIейуэ зэIущIэр едгъэжьат, джэгум къидгъэхьэнухэм ехьэлIауэ гугъуехьышхуэ диIа пэтми. Гъуащхьэхъумищ зэрытхэщIам къыхэкIыу, ахэр зэрыщыту тхъуэжын хуей хъуащ. Джудович къидгъэхьэри, Сирадзе лей къэхъуащ, ахэр хамэ къэрал футболисту зэрыщытым и зэранкIэ.
ЗэIущIэм и япэ Iыхьэм и кIэухым ди джэгур къызэIыхьащ, топри къытхуэгъэIурыщIэртэкъым. Зыдгъэпсэхуу дыкъихьэжа иужькIэщ Iуэхур щызэтеувэжар. Топыр дэдгъэкIыну Iэмал хъарзынэ зыбжанэ зыIэщIэдгъэкIащ. Апхуэдэу щыт пэтми, нобэ дгъэджэгуахэм арэзы дыкъащIащ икIи псоми фIыщIэ яхузощI.
Кубицки Дариуш, «Сибирь»-м и тренер нэхъыщхьэ: ДымыIеяуэ къызолъытэ
— Хуабжьу зэIущIэ гугъу едгъэкIуэкIащ. Джэгум и япэ Iыхьэм топ дэдгъэкIыфыну щытащ, ауэ а Iэмалыр къытхуэгъэсэбэпакъым.
Нобэ дымыIеяуэ къызолъытэ. Пэжщ, иужь дакъикъэхэм дызэрешар нэрылъагъут. Абы и щхьэусыгъуэр ди футболист нэхъыфIхэр зэрытхъуэжын зэрыдимыIэрщ — ахэр ешауэ къыщIэкIынущ.
Хьэтау Ислъам.
ШыщхьэIум екIуэкIыну зэIущIэхэр
Япэ дивизион
Еханэ джэгугъуэ
ШыщхьэIум и 2
(мэрем)
«Мордовия» (Саранск) — «Газовик» (Оренбург)
«Динамо» (Санкт-Петербург) — «СКА-Энергия» (Хабаровск)
«Енисей» (Красноярск) — «Сибирь» (Новосибирск)
«Балтика» (Калининград) — «Алания» (Владикавказ)
«Луч-Энергия» (Владивосток) — «Нефтехимик» (Нижнекамск)
«Салют» (Белгород) — «Ангушт» (Нэзрэн)
«Ротор» (Волгоград) — «Уфа» (Уфа)
«Торпедо» (Мэзкуу) — «Химик» (Дзержинск)
«Арсенал» (Тулэ) — «Шинник» (Ярославль)
Ебланэ джэгугъуэ
ШыщхьэIум и 7
(бэрэжьей)
«Енисей» — «Спартак-Налшык» (Налшык)
«СКА-Энергия» — «Сибирь»
«Газовик» — «Динамо»
«Шинник» — «Мордовия»
«Химик» — «Арсенал»
«Уфа» — «Торпедо»
«Ангушт» — «Ротор»
«Нефтехимик» — «Салют»
«Алания» — «Луч-Энергия»
Еянэ джэгугъуэ
ШыщхьэIум и 12
(блыщхьэ)
«Мордовия» — «Химик»
«Динамо» — «Шинник»
«Сибирь» — «Газовик»
«Енисей» — «СКА-Энергия»
«Салют» — «Алания»
«Ротор» — «Нефтехимик»
«Торпедо» — «Ангушт»
«Арсенал» — «Уфа»
«Спартак-Налшык» — «Балтика»
Ебгъуанэ джэгугъуэ
ШыщхьэIум и 18
(тхьэмахуэ)
«СКА-Энергия» — «Спартак-Налшык»
«Газовик» — «Енисей»
«Уфа» — «Мордовия»
«Шинник» — «Сибирь»
«Химик» — «Динамо»
«Алания» — «Ротор»
«Нефтехимик» — «Торпедо»
«Балтика» — «Луч-Энергия»
«Ангушт» — «Арсенал»
ЕпщIанэ джэгугъуэ
ШыщхьэIум и 23
(мэрем)
«Мордовия» — «Ангушт»
«СКА-Энергия» — «Газовик»
«Арсенал» — «Нефтехимик»
«Енисей» — «Шинник»
«Спартак-Налшык» — «Луч-Энергия»
«Сибирь» — «Химик»
«Динамо» — «Уфа»
«Салют» — «Балтика»
«Торпедо» — «Алания»
ЕпщыкIузанэ джэгугъуэ
ШыщхьэIум и 28
(бэрэжьей)
«Газовик» — «Спартак-Налшык»
«Шинник» — «СКА-Энергия»
«Химик» — «Енисей»
«Уфа» — «Сибирь»
«Ангушт» — «Динамо»
«Нефтехимик» — «Мордовия»
«Алания» — «Арсенал»
«Балтика» — «Ротор»
«Луч-Энергия» — «Салют»
